
    REPUBLIKA HRVATSKA
     ZADARSKA ŽUPANIJA
      OPĆINA STARIGRAD
          Općinsko vijeće

KLASA: 406-09/26-01/04
URBROJ: 2198-9-1-26-2

Starigrad Paklenica,  3. rujna 2026. godine

Na temelju članka 15. stavka 2. Zakona o javnoj nabavi („Narodne novine“ broj 120/16, 114/22 i 48/26) i članka 30. Statuta Općine Starigrad („Službeni glasnik Zadarske županije“ broj 3/18, 8/18, 3/20, 3/21 i 20/23) Općinsko vijeće Općine Starigrad na svojoj 10. sjednici održanoj dana  3. rujna 2026. godine, donijelo je

IZMJENE PRAVILNIKA
O PROVEDBI POSTUPAKA JEDNOSTAVNE NABAVE

Članak 1.
U Pravilniku o provedbi postupaka jednostavne nabave („Službeni glasnik Općine Starigrad“ broj 8/26), članak 6. briše se. 

Članak 2.
Članak 19. stavak 1. mijenja se i glasi: 
„Gospodarski subjekt koji je dostavio ponudu u postupku nabave čija je procijenjena vrijednost veća od 15.000,00 eura može uložiti prigovor Općinskom načelniku, ukoliko smatra da mu je postupanjem naručitelja u pojedinoj nabavi povrijeđeno pravo ili pravni interes.“ 

Članak 19. stavak 2. mijenja se i glasi:
„Prigovor se može uložiti u roku 5 (pet) radnih dana od dana objave odluke o odabiru ili odluke o poništenju postupka jednostavne nabave. Podnošenje pravodobnog prigovora odgađa sklapanje ugovora o jednostavnoj nabavi do donošenja odluke o prigovoru.”



U članku 19. stavku 4. iza riječi „žalbe“ briše se točka i dodaju riječi „ali se može pokrenuti upravni spor“. 
Članak 3.
Ove Izmjene Pravilnika o provedbi postupaka jednostavne nabave stupaju na snagu  osmog dana od dana objave u „Službenom glasniku Općine Starigrad“.


								PREDSJEDNIK 
Marko Marasović

